Betogers saai chaos in Madrid | Nuus24
LAASTE OPGEDATEER: 2013-05-24, 09:00
Multimedia > Wêreld > Betogers saai chaos in Madrid Previous image
Onlustepolisie moes bontstaan om betogers in die strate van Madrid onder beheer te bring ná die Spaanse regering sy jongste planne aangekondig het om 'n reusetekort van 65 miljard (sowat R650 miljard) toe te stop. Die planne sluit in die verhoging van belasting op toegevoegde waarde, sowel as 'n vermindering in die waarde van werksvoordele. (Pedro Armestre, AFP) Desember | 2012 | MaanKind
Monthly Archives: Desember 2012	2012 sien sy laaste dag	31
Posted by MaanKind in Dag-tot-dag	≈ 5 Kommentaar
SleutelwoordeLaat hom rol, Vrede op aarde en in die mense 'n welbehae	‘n Nuwe jaar, ‘n nuwe siklus begin oor bietjie meer as sewe uur. Tog begin daar ‘n nuwe siklus elke dag. Ons hele lewe is opgedeel in siklusse van ure, dae, weke, maarde en jare. Dan is daar ook sommer tussenin goed soos voormiddag en namiddag, vroegaand en laataand.
Die son kom op en gaan onder met gereelde reëlmaat. Elke dag is daar mense wat kyk na ‘n besonderse sonsopkoms, en menige mens sit en kyk hoe gaan die son onder oor die horison van die see/berg/woestyn of die buurman se boom. Die maan se siklus, eb en vloed. Seisoene kom en gaan. Oujaar en Nuwejaar. Jaar in en jaar uit, meedoënloos stoomroller alles aan en in en op en uit en af en heen en weer.
Eke jaar oujaarsaand begin ons dorp lewe kry as dit donker word so teen 20:30. Oral hoor jy kinderstemme, musiek en jongmense se gejil. Grootmense is vroegaand nog sedig en stap bedeesd met bakke slaai en koelsakke op pad na een van vele paarties. Braaiveisreuke begin die lug vol trek en my oë brand van die paraffienreuk van die Blitz. Bakkies vol jongmense agterop ry en speel musiek luidrugtig deur die strate. Almal is in ‘n goeie stemming en groet en waai en lag.
Omdat ons in ‘n baie sentrale kol bly, is ons gastehuis se parkeerarea vol, nie net van ons eie gaste nie, maar ook mense wat nie nader aan die strand parkeerpleek kry nie.
Dis Lig en dit Lewe. Almal wag vir die groot (amptelike) vuurwerkvertoning wat so teen 23:00 op die strand afskop, en amper 2 ure aanhou.
Normaalweg is oujaarsaand vir my een van nadenke oor die jaar wat verby is, ‘n refleksie op wat ek geleer het en nog kón leer, maar elke jaar word my gedagtes eenvoudiger, minder wroegend.
Dankbaarheid. Dis al. Ek is so dankbaar vir my lewe, my kinders en kleinkinders, my liewe MaanMan, my gesondheid en my besigheid.
Vrede op aarde in in die mense ‘n welbehae!
Posted by MaanKind in Dag-tot-dag	≈ Lewer kommentaar
Baie dankie vir almal wat my blog hierdie jaar ondersteun het deur te lees, kommentaar te lewer of sommer net te weet dit is daar. Ek waardeer elke terugvoer. Baie liefde! ♥ ♥ ♥
Weekly Photo Challenge: My 2012 in Pictures	29
Posted by MaanKind in Dag-tot-dag	≈ 1 Kommentaar
SleutelwoordeWeekly Photo Challenge: My 2012 in Pictures	Hoogtepunte van my jaar is maklik, ek vat net ‘n steekproef van foto’s wat geneem is, omdat elke dag vir my spesiaal is. Dit was inderdaad ‘n baie opwindende jaar!
My wens vir jou en vir almal op aarde	24
My wens vir jou, jou gesin en vir almal om jou – vandag, more en vir altyd.
Net dit: Vrede op aarde, en in die mense ‘n welbehae…
Weekly Photo Challenge: Surprise	22
Posted by MaanKind in Foto's	≈ 1 Kommentaar
SleutelwoordeWeekly Photo Challenge: Surprise	What a surprise! We woke up this morning: Still here, still alive, after the sun went down yesterday afternoon, on the longest day of the year. (We live in the Southern Hemisphere)
We had a sunset picnic on the beach, to celebrate Summer Solstice, while thinking about people who were so anxious about the world coming to and end on 21/12/2012…
* Take tongue out of cheek *
Daar was soveel keer in die verlede gespot oor 2012, en meer spesifiek 21 Desember 2012. Sommiges vrees dit, sommiges maak gereed, maar meeste mense beskou dit as net nog ‘n dag. Ek het vir die eerste keer in Graham Hancock se Fingerprint of the Gods daarvan gelees.
En nou is dit hier. Op National Geographic (3 days left), word die dae die afgelope ruk afgetel. Daar is programme soos Doomsday preppers, en mense maak grappies daaroor op Facebook.
Die afgelope jaar of twee het die wêreld soos ons hom ken bietjie anders verloop. Daar was meer moord en doodslag en oorloë en vreemde siektes. Die natuur maak soos hy wil, met verwoestende aardbewings, brande en ander ekstreme natuurverskynsels. Diere verander hulle gedragspatrone.
Daar is baie teorieë oor 21 Desember 2012, van planete soos Niburu wat met die aarde gaan bots, Yellowstone wat gaan uitbars, aardbewings en vele meer. Die realiteit is – Die verskriklikste dinge gebeur met mense om my, dis asof almal se lewens in hoogste vernelling gebeur. Asof almal se doel op aarde nou uitgeleef word. Dit voel amper, as iets met jou moet gebeur, gebeur dit nóú. Voel dit of tyd vinniger gebeur? Kom Kersfees elke jaar ‘n rapsie gouer?
So ‘n jaar of twee gelede het ek begin dink oor 2012, en tot die slotsom gekom dat dit ‘n keerpunt gaan wees vir die wêreld, dat al die haat en woestheid en gruwelikheid gaan omkeer, en dat mense uit liefde gaan begin leef. Mense se harte gaan oopgaan vir mekaar, en liefde en vrede gaan die skaal swaarder laat tip. Haat en woesterny en oorlog en misdaad en bloedvergieting gaan toenemend minder word.
En wat kry ek vandag in my Inbox, nav die verskriklike tragedie by Sandy Hook in Connecticut?
To consider this as a singular horrifying event is to miss the purpose of all those who agreed to be involved—the shooter, the little children and the adults who died, their families, the entire community.
Your extraterrestrial helpers are permitted to beam light to all souls on Earth, which increases conscious and spiritual awareness of those who are receptive, but they cannot intervene in situations that are within your ability to change if you so desire. You have the ability and desire to prevent deaths due to those aforementioned causes. Now that there also is the collective intention to do so, you shall see killing and life-taking deprivation coming to an end and peacefulness and abundance worldwide coming to fruition. We and all other light beings throughout this universe are adding love-light to yours to help comfort all whose hearts are broken, not only in Newtown, but everywhere on Earth where families are grieving for loved ones who have been killed.
Love is the key to healing your whole world. Nog selde in die geskiedenis, was daar vir ‘n enkele insident soveel boodskappe van liefde, vrede en meegevoel uitgestuur, globaal. Kerkleiers van elke moontlike denominasie het die begrafnisdiens van die kinders bygewoon, sowel as President Obama. Hoeveel insidente het ‘n wêreldleier se hart so geraak, dat hy trane stort op internasionale televisie?
Mag hierdie werklik ‘n draaipunt wees. Dat die dood van daardie kinders nie tevergeefs was nie, maar vir die Highest Good van die res van die mensdom.
Vrede op aarde, en in die mense ‘n welbehae …
Weekly Photo Challenge: Delicate	14
Posted by MaanKind in Foto's	≈ 10 Kommentaar
SleutelwoordeWeekly Photo Challenge: Delicate	Delicate: Newborn animals
Facebook is vlietend	14
Posted by MaanKind in Dag-tot-dag	≈ 7 Kommentaar
SleutelwoordeLuo Meizhen, Madiba, Nelson Mandela, ouderdom	Snaaks hoe kleintjies oor ouderdom dink. Ek moet gewoonlik eers uitwerk hoe oud ek is as iemand vra, hoewel ek weet dis so middel vyftigs rond. Kiara krulkop kleinkind reken nou die dag sy mag nie met pappa se game speel nie, want sy is nog nie eers vyf en ‘n half nie… Eers as sy ses is mag sy. Tref dit my toe, ek sal moet gewoond raak aan die gedagte dat ek nou nader aan 60 as aan 50 is… Snaakse gedagte, waarop ek toe nou nie wil kondentreer nie
Ouderdom het wel sy voordele: Gratis bankdienste, afslag by baie plekke. Net voorverlede week is ons as pensionarisse teen afslag in by die Body Worlds uitstalling.
Maar die beste, beste deel van ouer word is die terugkyk. Jykan jou foute sien, en dit nie weer maak nie. Jy is rustiger, want jou gedrag word nie meer gemotiveer deur ander se verwagtinge nie. Jy kan ook NEE sê. Maklik ook. Jy weet wat motiveer mense, jy kan kyk na hulle gedrag en saggies jou kop skud. Want jy weet elke ou moet sy eie paadjie stap. En self verantwoording doen vir sy eie dade, en leef met homself, sy gedagtes en sy dade.
Maar hoe oud wil mens nou word? ‘n Dokter het een dag vir my ma gevra toe sy geskok is oor ‘n diagnose: Maar tannie, waaraan wil jy dan eendag doodgaan? Met alle respek en deernis aan Mnr Mandela. Ek verstaan nie dat mense iemand van sy ouderdom wil terugbid nie. Laat hom gaan, met die waardigheid wat sy lewe gekenmerk het.
Hoeveel lewensdrif en kwaliteit van lewe sien jy in hierdie 127-jarige? Dit is tog nie wat jy iemand gun as jy aanhou om iemand terug die lewe in te bid nie?
Rus. Gaan. As dit jou tyd is. Liefde en vrede.
Weekly Photo Challenge: Changing Seasons	07
Posted by MaanKind in Dag-tot-dag	≈ 15 Kommentaar
SleutelwoordeWeekly Photo Challenge: Changing Seasons	Somer, see en son…